الصوديوم هو عنصر كيميائي رمزه Na (من النطرون) وعدده الذرّي 11. ينتمي العنصر في الجدول الدوري لمجموعة الفلزّات القلوية كثاني عناصر المجموعة الأولى وضمن عناصر الدورة التالتة. الصوديوم فلزّ طري أبيض اللون، يتميّز بنشاطه الكيميائي الكبير لأنه بيتفاعل في الهوا وبيتحرق بلهب أصفر، وشديد التفاعل مع الماء والرطوبة الجوّية، عشان كده بيتحفظ في الزيوت أو مشتقّات النفط زي الكيروسين. مفيش  صوديوم بشكل حرّ في الطبيعة، وبيتم  استخراجه من مركّباته. في وفرة كبيرة تقريبا للصوديوم، لأنه سادس أكتر العناصر الكيميائية وفرة في القشرة الأرضية، وموجود في كتير من المعادن منها الفلدسبار والصوداليت والهاليت. بتتميز أملاح الصوديوم أنّ انحلاليتها كبيرة في الماء، وأهمها ملح كلوريد الصوديوم، واللي بيعتبر المسبّب الرئيسي لملوحة مياه البحار. للصوديوم نظير واحد مستقر وهو 23Na. للصوديوم دور حيويّ مهمّ، لأنه مصنّف ضمن العناصر الغذائية الأساسية للإنسان وللحيوانات وبعض النبات. فأيونات الصوديوم +Na هي الكاتيونات الأساسية في السائل خارج الخلايا، وليها دور أساسي في تظبيط ضغط الدم والضغط التناضحي (الإسموزي) في الجسم، بالإضافة لدوره في نقل الإشارات العصبية (جهد الفعل).